Document ID: 31990R0028

Komisijas Regula (EEK) Nr. 28/90
(1990. gada 4. janvāris)
par atsevišķu preču klasifikāciju pēc kombinētās nomenklatūras kodiem 11081100, 11081200, 11081300 un 11081400 un Regulas (EEK) Nr. 1463/87 atcelšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un kopīgo muitas tarifu, kurā jaunākie grozījumi izdarīti ar Regulu (EEK) Nr. 3845/89 [2], jo īpaši tās 9. pantu,
tā kā, lai nodrošinātu minētajai regulai pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju;
tā kā Regulā (EEK) Nr. 2658/87 ir noteiktas vispārīgās normas kombinētās nomenklatūras interpretācijai un šīs normas attiecas arī uz jebkuru citu nomenklatūru, kas pilnīgi vai daļēji balstīta uz to, vai pievieno tai papildu apakšnodaļas, un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību;
tā kā saskaņā ar minētajām vispārīgajām normām šai regulai pievienotās tabulas 1. ailē aprakstītās preces ir jāklasificē pēc atbilstošajiem KN kodiem, kas norādīti 2. ailē, ievērojot pamatojumu, kas norādīts 3. ailē;
tā kā šī regula attiecas arī uz produktiem, kas minēti Komisijas Regulā (EEK) Nr. 1463/87 [3], un tā kā pēdējā tādēļ būtu jāatceļ;
tā kā šajā regulā paredzētie pasākumi ir saskaņā ar Nomenklatūras komitejas atzinumu,
IR PIEŅĒMUSI ŠO REGULU.
1. pants
Pievienotās tabulas 1. ailē aprakstītās preces turpmāk klasificējamas kombinētajā nomenklatūrā pēc atbilstošajiem KN kodiem, kas norādīti minētās tabulas 2. ailē.
2. pants
Ar šo tiek atcelta Regula (EEK) Nr. 1463/87.
3. pants
Šī regula stājas spēkā 1990. gada 1. martā.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 4. janvārī

Labels: 3
17